9. การจัดการ

  9.1 โครงสร้างการจัดการ

  คณะกรรมการบริษัท

  ณ วันที่ 31 ธันวาคม 2546 บริษัทมีคณะกรรมการจำนวน 10 ท่าน ดังนี้

  ------------------------------------------------------------------------
  ลำดับ   รายชื่อ                      ตำแหน่ง
  ------ -------------------------- --------------------------------------
  1      นายสุพันธุ์ มงคลสุธี             ประธานกรรมการและกรรมการผู้จัดการ

  2      นางสาวศิริวรรณ สุกัญจนศิริ       กรรมการและรองกรรมการผู้จัดการ

  3      นายวีระชัย ศรีขจร             กรรมการและประธานกรรมการตรวจสอบ

  4      นายสมชาย คุรุจิตโกศล          กรรมการและกรรมการตรวจสอบ

  5      นายณรงค์ จุนเจือศุภฤกษ์         กรรมการและกรรมการตรวจสอบ

  6      นายขรรค์ชัย ลาภาวิวัฒน์         กรรมการ

  7      นายฟอง คี ลูน                กรรมการ

  8      นายโย ชี ตอง                กรรมการ

  9      นายอังสุรัสมิ์ อารีกุล            กรรมการ

  10     นายนิพนธ์ สุรพงษ์รักเจริญ        กรรมการ
  ------------------------------------------------------------------------

  กรรมการผู้มีอำนาจลงนามแทนบริษัท

  นายสุพันธุ์ มงคลสุธี กรรมการผู้จัดการ ลงลายมือชื่อและประทับตราสำคัญของบริษัทหรือ
  นางสาวศิริวรรณ สุกัญจนศิริ นายอังสุรัสม์ อารีกุล กรรมการสองคนนี้ลงลายมือชื่อร่วมกัน
  และประทับตราสำคัญของบริษัท หรือกรรมการหนึ่งในสองคนนี้ลงลายมือชื่อร่วมกับนายฟอง คี ลูน
  หรือ นายโย ชี ตอง รวมเป็นสองคน และประทับตราสำคัญของบริษัท

  อำนาจหน้าที่ของคณะกรรมการบริษัท

1.  ต้องปฏิบัติหน้าที่ให้เป็นไปตามวัตถุประสงค์ ข้อบังคับบริษัท ตลอดจนมติที่ประชุมผู้ถือหุ้น

2.  ห้ามประกอบกิจการอันมีสภาพอย่างเดียวกัน และเป็นการแข่งขันกับกิจการของบริษัท
    หรือเข้าเป็นหุ้นส่วนในห้างหุ้นส่วนสามัญหรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทเอกชนหรือบริษัทอื่นที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
    ไม่ว่าจะทำเพื่อประโยชน์ตน หรือประโยชน์ผู้อื่น
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

3.  ต้องแจ้งให้บริษัททราบโดยไม่ชักช้า หากมีส่วนได้เสียไม่ว่าโดยตรงหรือโดยอ้อมในสัญญาใดๆ

  ที่ทำกับบริษัท หรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

4.  ต้องประชุมอย่างน้อย 3 เดือนต่อครั้ง

5.  ต้องจัดให้มีการประชุมผู้ถือหุ้นเป็นการประชุมสามัญประจำปีภายใน 4
    เดือนนับแต่วันสิ้นสุดของรอบปีบัญชีของบริษัท

6.  ต้องจัดให้มีการทำงบดุลและบัญชีกำไรขาดทุน ณ
    วันสิ้นสุดของรอบปีบัญชีของบริษัทเสนอต่อที่ประชุมผู้ถือหุ้นในการประชุมสามัญประจำปี

  7. พิจารณาอนุมัติการทำธุรกรรมกับผู้ถือหุ้นรายใหญ่ กรรมการ ผู้บริหาร
  บุคคลที่อาจมีความขัดแย้งทางผลประโยชน์ หรือผู้ที่เกี่ยวข้องกับบุคคลดังกล่าว

  ประวัติการทำผิดของกรรมการ

  - ไม่มี -

  คณะกรรมการตรวจสอบ

  ณ วันที่ 31 ธันวาคม 2546 บริษัทมีคณะกรรมการตรวจสอบดังนี้

  ------------------------------------------------------------------------
  ลำดับ   รายชื่อ                            ตำแหน่ง
  ------ -------------------------------- --------------------------------
  1      นายวีระชัย ศรีขจร                   ประธานคณะกรรมการตรวจสอบ

  2      นายณรงค์ จุนเจือศุภฤกษ์               กรรมการตรวจสอบ

  3      นายสมชาย คุรุจิตโกศล                กรรมการตรวจสอบ
  ------------------------------------------------------------------------

  หน้าที่ของคณะกรรมการตรวจสอบ

  คณะกรรมการตรวจสอบของบริษัท มีขอบเขต หน้าที่
  และความรับผิดชอบและรายงานต่อคณะกรรมการบริษัทดังต่อไปนี้

1.  สอบทานให้บริษัทมีรายงานทางการเงินอย่างถูกต้องและเปิดเผยอย่างเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล

3.  สอบทานการปฎิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี

5.  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย

7.  จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานกรรมการตรวจสอบ

  ผู้บริหารของบริษัท

  ณ วันที่ 31 ธันวาคม 2546 บริษัทมีผู้บริหารจำนวน 7 ท่าน ดังนี้

  ------------------------------------------------------------------------------------------
  ลำดับ   รายชื่อ                        ตำแหน่ง
  ------ ---------------------------- ------------------------------------------------------
  1      นายสุพันธุ์ มงคลสุธี               กรรมการผู้จัดการและรักษาการรองกรรมการผู้จัดการ

  2      นางสาวศิริวรรณ สุกัญจนศิริ         รองกรรมการผู้จัดการและรักษาการผู้จัดการฝ่ายบัญชีและฝ่ายอำนวยการ

  3      นางสาวนำพา นวลศรีฟู            ผู้จัดการฝ่ายขายแบบพิมพ์ธุรกิจ

  4      นายมานพ กุลประกอบลาภ          ผู้จัดการฝ่ายขายและพัฒนาแบบพิมพ์พิเศษ

  5      นางสาวสุพร เลิศธีรปัญญาวงศ์       ผู้จัดการฝ่ายการเงิน

  6      นายชัยยันต์ บุญเจริญชัย            ผู้จัดการฝ่ายเทคโนโลยีสารสนเทศ

  7      นายภาคภูมิ ภูอุดม                ผู้จัดการฝ่ายโรงงาน
  ------------------------------------------------------------------------------------------

  หน้าที่ของกรรมการผู้จัดการ

1.  กำหนดนโยบาย ทิศทาง กลยุทธ์ และโครงสร้างการบริหารงาน
    หลักในการดำเนินธุรกิจของบริษัทให้สอดคล้อง และสนับสนุนต่อสภาพทางเศรษฐกิจ
    การแข่งขันที่ได้กำหนด เพื่อเสนอให้คณะกรรมการบริษัทเห็นชอบ

2.  กำหนดแผนธุรกิจ งบประมาณ เพื่อเสนอให้คณะกรรมการบริษัทเห็นชอบ
    และมีอำนาจในการอนุมัติการดำเนินงานทางการเงิน โดยอำนาจอนุมัติทางการเงินดังกล่าว
    จะรวมถึงการอนุมัติค่าใช้จ่ายต่างๆ ในการดำเนินงานตามปกติของธุรกิจ
    เงินลงทุนในโครงการบริหาร (Investment) การลงทุนในสินทรัพย์ฝ่ายทุน (Capital
    Expenditure) หรือสินทรัพย์ถาวร

3.  ตรวจสอบติดตามการดำเนินนโยบาย แนวทางบริหารงานด้านต่างๆ ที่กำหนดเอื้อต่อสภาพ
    การดำเนินธุรกิจ
    และผลของการดำเนินงานของบริษัทเป็นไปตามแผนธุรกิจที่ได้รับอนุมัติอย่างมีประสิทธิภาพ

  ตลอดจนดำเนินงานอื่นๆ ที่ได้รับมอบหมายจากคณะกรรมการบริษัทเป็นกรณีๆ
  ทั้งนี้การอนุมัติรายการที่อาจมีความขัดแย้งทางผลประโยชน์หรือขัดแย้งต่อส่วนได้เสียในลักษณะอื่นใดกับบริษัทหรือบริษัทย่อย
  กรรมการผู้จัดการจะต้องนำเสนอต่อที่ประชุมคณะกรรมการบริษัท
  เพื่อพิจารณาอนุมัติรายการดังกล่าว
  ทั้งนี้บริษัทจะยึดถือตามแนวทางคำจำกัดความรายการที่อาจมีความขัดแย้งทางผลประโยชน์หรือขัดแย้งต่อส่วนได้เสียของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์เป็นหลัก

  9.2 การสรรหากรรมการบริษัท

  ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1
    เลือกตั้งบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมีหรือจะพึงเลือกตั้งในครั้งนั้น
    ให้ผู้เป็นประธานที่ประชุมเป็นผู้ออกเสียงชี้ขาด

  9.3 ค่าตอบแทนผู้บริหาร

  9.3.1 ค่าตอบแทนที่เป็นตัวเงิน

  ตารางแสดงค่าตอบแทนรวมของกรรมการ

  หน่วย: บาท

  -------------------------------------------- ---------------- ----------------
                                               ปี 2545           ปี 2546

  ค่าตอบแทนรวมของกรรมการบริษัททุกคนในฐานะกรรมการ   215,120.00       204,000.00

  จำนวนกรรมการบริษัท(ราย)                        10               10

  รูปแบบค่าตอบแทน                                เบี้ยประชุม         เบี้ยประชุม
  -------------------------------------------- ---------------- ----------------

  ตารางแสดงค่าตอบแทนรวมของผู้บริหาร

หน่วย: บาท

  ------------------------------------------------------------------------
                             ปี 2545                 ปี 2546
  -------------------------- ---------------------- ----------------------
  ค่าตอบแทนรวมของผู้บริหาร       10,734,524.53          10,093,206.00

  จำนวนผู้บริหาร (ราย)          10*                    8

  รูปแบบค่าตอบแทนที่เป็นตัวเงิน     เงินเดือน โบนัส และ       เงินเดือน โบนัส และ
                             ค่าน้ำมันรถประจำตำแหน่ง    ค่าน้ำมันรถประจำตำแหน่ง

  รูปแบบค่าตอบแทนอื่น            รถประจำตำแหน่ง          รถประจำตำแหน่ง
                             โทรศัพท์มือถือ             โทรศัพท์มือถือ
  ------------------------------------------------------------------------

  หมายเหตุ * ตั้งแต่ในช่วงไตรมาสที่ 1/2545 มีผู้บริหารจำนวน 2 ท่าน และช่วงไตรมาสที่
  1/2546 อีก 1 ท่านได้ถูกโอนย้ายไปยังซินเน็ค
  เพื่อให้สอดคล้องกับการปรับโครงสร้างธุรกิจภายในของกลุ่มบริษัท

9.4 การกำกับดูแลกิจการ

คณะกรรมการบริษัทได้ปฏิบัติตามหลักการและข้อพึงปฏิบัติที่ดีสำหรับกรรมการบริษัท
ซึ่งสอดคล้องกับข้อพึงปฏิบัติที่ดีสำหรับกรรมการบริษัทจดทะเบียน (Code of Best Practices
for Directors of Listed Company) ตามแนวทางของตลาดหลักทรัพย์แห่งประเทศไทย
ทั้งนี้การกำหนดบทบัญญัติต่างๆ จะยึดให้เป็นแนวทางให้ปฏิบัติได้จริง
รวมทั้งคณะกรรมการบริษัทได้ดำเนินการจัดตั้งคณะกรรมการตรวจสอบตามมติที่ประชุมวิสามัญผู้ถือหุ้นเมื่อวันที่
21 สิงหาคม 2545 นอกจากนี้ทางบริษัทได้เริ่มนำหลักการการกำกับดูแลกิจการที่ดี 15
ข้อของตลาดหลักทรัพย์มาใช้เพื่อเป็นแนวทางการดำเนินงาน ดังต่อไปนี้

-   บริษัทมีนโยบายการกำกับดูแลกิจการโดยคำนึงถึงสิทธิความเท่าเทียมกันของผู้ถือหุ้น
    และการปฏิบัติหน้าที่อย่างเป็นอิสระของกรรมการ
    รวมทั้งมีการจัดเก็บและเปิดเผยข้อมูลแก่ผู้ลงทุน

-   บริษัทได้จัดให้มีการประชุมผู้ถือหุ้นอย่างสม่ำเสมอ
    รวมทั้งมีการส่งหนังสือนัดประชุมผู้ถือหุ้นและข้อมูลเพื่อประกอบ
    รวมทั้งความเห็นของคณะกรรมการและคณะกรรมการตรวจสอบ (ถ้ามี)
    ก่อนวันประชุมไม่น้อยกว่า 7 วัน

-   บริษัทคำนึงถึงสิทธิส่วนได้เสียของของทุกกลุ่มที่เกี่ยวข้อง
    และพยายามสร้างความสัมพันธ์ที่ดีกับแต่ละกลุ่ม เพื่อสร้างความสำเร็จของบริษัทในระยะยาว
    ทั้งในส่วนของกลุ่มลูกค้า คู่ค้า ผู้ถือหุ้น และพนักงานและผู้บริหารของบริษัท

-   ในการประชุมผู้ถือหุ้น
    ทางผู้บริหารของบริษัทได้เปิดโอกาสให้ผู้ถือหุ้นได้ซักถามและแสดงความเห็นต่อที่ประชุม

-   บริษัทมีการกำหนดขอบเขตหน้าที่ของคณะกรรมการและผู้บริหารไว้อย่างชัดเจน
    โดยมีการร่วมกันจัดวางนโยบาย งบประมาณ และแผนการดำเนินงานอย่างใกล้ชิด

-   บริษัทได้ทำการป้องกันความขัดแย้งทางผลประโยชน์ที่อาจเกิดขึ้น
    โดยกำหนดให้การทำรายการที่อาจมีความขัดแย้งทางผลประโยชน์จะต้องผ่านการพิจารณาจากคณะกรรมการตรวจสอบเพื่อพิจารณาความสมเหตุสมผลของการทำรายการ
    ตามหลักเกณฑ์ของตลาดหลักทรัพย์ฯ

-   ทางบริษัทอยู่ระหว่างการดำเนินการจัดทำร่างแนวทางการปฏิบัติเกี่ยวกับจริยธรรมธุรกิจ
    (Code of Ethics) เพื่อให้คณะกรรมการ ผู้บริหาร และพนักงานของบริษัท
    ได้ใช้เป็นแนวทางในการยึดถือปฏิบัติต่อไป

-   บริษัทได้ทำการแต่งตั้งคณะกรรมการตรวจสอบจำนวน 3 ท่าน จากจำนวนกรรมการทั้งหมด 10
    ท่าน (ดูรายละเอียดในหัวข้อ 9 การจัดการ )
    ซึ่งไม่ได้มีส่วนร่วมในการบริหารจัดการของบริษัท หรือคิดเป็นร้อยละ 30
    ของจำนวนกรรมการทั้งหมด ทำให้สามารถการถ่วงดุลในการพิจารณาวาระการประชุมต่างๆ

-   บริษัทมีบุคคลที่ดำรงตำแหน่งประธานกรรมการและกรรมการผู้จัดการเป็นบุคคลเดียวกัน
    โดยการดำรงตำแหน่งประธานกรรมการเนื่องจากบุคคลดังกล่าวเป็นตัวแทนของกลุ่มผู้ถือหุ้นใหญ่ของบริษัท
    และในส่วนของตำแหน่งกรรมการผู้จัดการ
    ได้มีการระบุถึงอำนาจและหน้าที่ของกรรมการผู้จัดการไว้อย่างชัดเจน
    นอกจากหากมีการทำรายการที่ไม่เกี่ยวข้องกับการดำเนินธุรกิจทั่วไปของบริษัท
    (ดูรายละเอียดในหัวข้อที่ 9 การจัดการ – หน้าที่ของกรรมการผู้จัดการ)
    ทางกรรมการผู้จัดการจะต้องนำเรื่องเข้าสู่การพิจารณาของคณะกรรมการบริษัท
    ซึ่งมีคณะกรรมการตรวจสอบจำนวน 3 ท่านเข้าร่วมพิจารณาด้วย

-   บริษัทได้พิจารณาค่าตอบแทนของกรรมการและผู้บริหารโดยเปรียบเทียบกับมาตรฐานการจ่ายค่าตอบแทนของบริษัทในธุรกิจเดียวกัน
    ซึ่งอยู่ในรูปของเงินเดือน เบี้ยประชุม โบนัสและ ค่าส่งเสริมการขาย
    โดยขึ้นอยู่กับผลการดำเนินงานของบริษัท และผู้บริหารแต่ละท่าน

-   โดยทั่วไป ทางบริษัทจัดให้มีการประชุมคณะกรรมการบริษัทเป็นระยะ
    นอกจากนั้นหากมีวาระที่ต้องพิจารณาเป็นพิเศษ
    ทางบริษัทอาจจัดให้มีการประชุมระหว่างการอย่างเร่งด่วนตามแต่เห็นสมควร
    ทั้งนี้บริษัทได้มีการจัดส่งหนังสือเชิญประชุมและระเบียบวาระการประชุมแก่คณะกรรมการบริษัทเป็นการล่วงหน้าไม่น้อยกว่า
    7 วัน

-   บริษัทได้มีการแต่งตั้งคณะกรรมการตรวจสอบ
    เพื่อพิจารณาให้ความเห็นที่เกี่ยวข้องกับวาระพิเศษต่างๆ
    เพื่อนำเสนอแก่คณะกรรมการบริษัทเพื่อการพิจารณาอนุมัติต่อไป (ดูรายละเอียดในหัวข้อที่ 9
    การจัดการ – หน้าที่ของกรรมการตรวจสอบ)

-   บริษัทได้จัดให้มีฝ่ายตรวจสอบภายในเพื่อ
    ตรวจสอบการปฏิบัติงานของแต่ละสายงานเพื่อให้เป็นไปตามระเบียบของทางบริษท
    โดยทางฝ่ายตรวจสอบภายในจะจัดทำรายงานการตรวจสอบเป็นระยะ
    เพื่อจัดส่งให้คณะกรรมการตรวจสอบทำการพิจารณาต่อไป

-   ในปัจจุบัน ทางคณะกรรมการบริษัทได้
    ร่วมกับคณะกรรมการตรวจสอบในการพิจารณางบการเงินประจำปี และประจำไตรมาส
    นอกจากนี้ยังร่วมกันประเมินความเพียงพอของระบบการควบคุมภายในของบริษัท ในหัวข้อต่างๆ
    (รายละเอียดตามหัวข้อที่ 10 การควบคุมภายใน)
    เพื่อเปิดเผยต่อผู้ลงทุนในแบบแสดงรายการข้อมูล และรายงานประจำปีของบริษัท

-   บริษัทและบริษัทย่อยได้พยายามสร้างความสัมพันธ์ที่ดีกับผู้ลงทุนโดยเริ่มทำการเปิดเผยข้อมูลสำคัญที่มีผลกระทบกับบริษัทตามกฎระเบียบของคณะกรรมการ
    ก.ล.ต. และตลาดหลักทรัพย์
    นอกจากนี้บริษัทยังเปิดให้ผู้ลงทุนได้ติดตามข้อมูลของบริษัทหรือติดต่อกับทางบริษัทและบริษัทย่อยผ่านทาง
    web site ภายใต้ชื่อ www.tks.co.th และ www. synnex.co.th

    9.5 การดูแลเรื่องการใช้ข้อมูลภายใน

    บริษัทมีนโยบายและวิธีการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
    รวมทั้งเพื่อการซื้อขายหลักทรัพย์ ดังนี้

-   มีนโยบายและยึดมั่นในจริยธรรม ความซื่อสัตย์และความสุจริตใจในการดำเนินธุรกิจต่อลูกค้า
    บริษัทคู่และผู้ถือหุ้น มีข้อกำหนดและจรรยาบรรณที่ชัดเจน
    ในกรณีที่พนักงานหรือผู้บริหารนำข้อมูลบริษัทไปเปิดเผยหรือนำไปใช้ส่วนตนหรือกระทำรายการที่อาจขัดแย้งทางผลประโยชน์ถือเป็นความผิดอย่างร้ายแรงและอาจถูกลงโทษทางวินัย

-   บริษัทได้ทำการแจ้งให้กรรมการและผู้บริหารของบริษัท
    เกี่ยวกับหน้าที่การรายงานการถือหลักทรัพย์ของบริษัท
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    ซึ่งรวมถึงการเปลี่ยนแปลงการถือครองหลักทรัพย์โดย คู่สมรส และบุตรที่ยังไม่บรรลุนิติภาวะ
    ทั้งนี้กรรมการและผู้บริหารจะต้องจัดส่งสำเนาการรายงานดังกล่าวแก่บริษัทในวันเดียวกับที่รายงานต่อสำนักงานกรรมการกำกับหลักทรัพย์และตลาดหลักทรัพย์แห่งประเทศไทย
    ซึ่งกำหนดให้แจ้งภายใน 3 วันทำการ

    9.6 บุคลากร

    จำนวนพนักงานของบริษัท

    จำนวนพนักงานทั้งหมดของบริษัท แบ่งเป็นสายงานหลักได้ดังนี้

  ------------------------------------------------------------------------
  สถานที่ปฏิบัติงาน                     จำนวนพนักงาน (คน)    
  -------------------------------- ------------------- -------------------
                                   2546                2545

  1. สำนักงาน                       89                  125

  2. โรงงาน                        182                 170

  จำนวนรวม                         271                 295
  ------------------------------------------------------------------------

จำนวนพนักงานของบริษัทย่อย

  จำนวนพนักงานทั้งหมดของซินเน็คและบริษัทย่อยคือ บริษัท พริซึ่ม โซลูชั่น จำกัด ณ วันที่ 31
  ธันวาคม 2545 มีจำนวน 387 คน และ ณ วันที่ 31 ธันวาคม 2546 มีจำนวน 415 คน
  ทั้งนี้ในรอบระยะเวลา 3 ปีที่ผ่านมา ซินเน็คไม่เคยมีกรณีพิพาทด้านแรงงานใดๆ เกี่ยวกับพนักงาน

  ตารางแสดงค่าใช้จ่ายผลตอบแทนรวมให้แก่พนักงานของบริษัท

  ---------------------------------- ------------------- -------------------
                                     ปี 2546              ปี 2545

  ค่าใช้จ่ายผลตอบแทนรวมให้แก่พนักงาน       62.73               69.21
  (ล้านบาท)                                               

  รูปแบบผลตอบแทน                      เงินเดือน โบนัส        เงินเดือน โบนัส
                                     และค่าส่งเสริมการขาย   และค่าส่งเสริมการขาย
  ---------------------------------- ------------------- -------------------

ผลตอบแทนที่ไม่ใช่ตัวเงิน

  บริษัทมีนโยบายจ่ายเงินสมทบเข้ากองทุนสำรองเลี้ยงชีพ
  อัตราการจ่ายเงินสะสมของบริษัทจะจ่ายในอัตราร้อยละ 2 ของค่าจ้าง
  ซึ่งสมาชิกจะจ่ายเงินสมทบในอัตราเดียวกัน
  โดยมีสิทธิรับเงินสมทบและผลประโยชน์ของเงินสมทบตามอายุงาน

นโยบายในการพัฒนาพนักงาน

บริษัท

บริษัทได้เล็งเห็นถึงความสำคัญของการพัฒนาพนักงาน
โดยได้มีการจัดอบรมให้ความรู้เกี่ยวกับระบบการจัดการที่ได้มีการพัฒนาอยู่ตลอดเวลา เช่น
ระบบการจัดเก็บข้อมูล ระบบบัญชี เป็นต้น
เพื่อให้มีความเข้าใจและสามารถใช้ข้อมูลได้อย่างมีประสิทธิภาพ ในส่วนของผลิตภัณฑ์ของบริษัท
ได้มีการจัดอบรมให้แก่พนักงานขายเพื่อให้เข้าใจถึงคุณสมบัติของผลิตภัณฑ์และสามารถนำเสนอข้อมูลให้แก่ลูกค้าได้ถูกต้องและครบถ้วน
นอกจากนั้นบริษัทยังได้มีการจัดกิจกรรมร่วมกันระหว่างพนักงาน เพื่อให้เกิดความรัก ความสามัคคี
และนำความสำเร็จมาสู่องค์กร

บริษัทย่อย - ซินเน็ค

ซินเน็ค มีนโยบายในการพัฒนาอย่าสม่ำเสมอโดยแบ่งออกเป็น

-   ด้านการขาย
    มีการอบรมพนักงานให้ทราบถึงคุณสมบัติของสินค้าที่มีเทคโนโลยีใหม่ๆที่ทางบริษัทเป็นตัวแทนจำหน่าย
    โดยมีรายการอบรมเป็นรายสัปดาห์

-   ด้านระบบข้อมูลสารสนเทศ
    เนื่องจากทางซินเน็คเห็นความสำคัญของระบบเทคโนโลยีสารสนเทศ
    โดยใช้โปรแกรมการบริหาร Global System จากทางกลุ่ม Synnex
    ประเทศไต้หวันเป็นหลัก
    ทางซินเน็คจึงมีการอบรมพนักงานเพื่อให้ทราบถึงการใช้งานของระบบสารสนเทศต่างๆ
    โดยเฉพาะในส่วนของพนักงานขาย ที่มีหน้าที่เรียกดู เพิ่มเติม
    และแก้ไขข้อมูลจากระบบสารสนเทศของซินเน็ค
    รวมทั้งเพื่อการใช้ฐานข้อมูลในการสนับสนุนการตัดสินใจในเชิงบริหาร

-   ด้านการให้บริการซ่อมบำรุง มีการอบรมการซ่อมบำรุงสินค้า
    โดยจัดร่วมกับทางเจ้าของผลิตภัณฑ์ต่างๆ เพื่อให้พนักงานที่เกี่ยวข้อง
    ให้มีความรู้ความสามารถในการซ่อมบำรุงสินค้าที่มีเทคโนโลยีใหม่ๆ

-   ด้านการบริหารทั่วไป มีการจัดอบรมเพื่อเพิ่มทักษะในการทำงานและการบริหารจัดการ
    โดยจัดอบรมทั้งภายในและภายนอกบริษัท